**Taylor Pyatt** (s. 19. elokuuta 1981 Thunder Bay, Ontario, Kanada) on kanadalainen uransa lopettanut jääkiekkohyökkääjä.

Ura
---

Pyatt pelasi kolme kautta OHL:ssä Sudbury Wolvesissa. Toisella kaudellaan hän teki 68 ottelussa 75 pistettä, jonka jälkeen hänet varattiin NHL:ään New York Islanders vuoden 1999 varaustilaisuudessa kahdeksantena pelaajana. Hän kuitenkin pelasi OHL:ssä vielä yhden kauden, jolloin hän pelasi 68 ottelua ja teki 98 pistettä. Hänet valittiin myös OHL:n tähdistökentälliseen.

Kauden 2001-2002 Pyatt pelasi ensimmäisen kerran Islandersin harjoitusleirillä, jossa oli ainoa pelaaja, jolla ei ollut aiempaa NHL -kokemusta. Hän teki ensimmäisen NHL-maalinsa 27. marraskuuta 2000 Tampa Bay Lightningia vastaan. Pyatt teki tulokaskaudellaan 18 pistettä 78 pelissä. Varaustilaisuuden 2000 aikana Pyatt vaihdettiin Buffalo Sabresiin Tim Conollyn kanssa. Tilalle Sabres antoi Frank J. Selke -trophy -voittaja Mike Pecan.

NHL:n työsulkukaudella 2004-2005 Pyatt edusti Allsvenskanissa pelannutta Hammarbyssä.

Kauden jälkeen 16. heinäkuuta 2006 Buffalo kauppasi Pyattin Vancouver Canucksiin neljännen kierroksen varausvuoroon vuoden 2007 varaustilaisuuteen (myöhemmin Buffalo kauppasi varausvuoron eteenpäin Calgary Flamesiin). Pyatt pelasi Vancouverissa ykköskentässä Henrik ja Daniel Sedinin kanssa. Hän teki 23 maalia ja 37 pistettä.

Kaudella 2007-2008 Pyatt sai 13. tammikuuta 2008 St. Louis Bluesia vastaan pelatussa ottelussa Eric Brewerin mailan naamaansa. Hänelle laitettiin tämän seurauksena 25 tikkiä. Lopun Vancouverissa pelaamansa ajan Pyatt käytti kokonaamamaskia. Huolimatta siitä, että hänet otettiin pois Sedinien kentällisestä, hän onnistui tekemään uransa piste-ennätyksen 37 sekä tekemään uuden syöttöennätyksen 21 avustetulla maalilla. Seuraavalla kaudella 2008-2009 Pyatt oli kahdeksan ottelun ajan sivussa 17. joulukuuta 2008 tulleen jalkavamman vuoksi. Pavol Demitran loukkaannuttua pudotuspelien aikana, Pyatt teki paluun kokoonpanoon 5. toukokuuta kolmannessa toisen kierroksen ottelussa Chicago Blackhawksia vastaan. Canucksin tiputtua toisen kierroksen jälkeen, Pyatt joutui kesäkaudella polvileikkaukseen.

Pyatt ei saanut tehtyä jatkosopimusta Vancouverin kanssa ja siirtyi vapaiden pelaajien markkinoille Heinäkuun ensimmäisenä päivänä. Kaksi kuukautta myöhemmin Phoenix Coyotes poimi Pyattin 600 tuhannen dollarin ja vuoden pituisella sopimuksella. Ensimmäisellä Coyotes -kaudellaan Pyatt loukkaantui harjoitusleirin aikana ja oli sivussa ensimmäiset viisi runkosarjaottelua. Kuukausi myöhemmin Pyatt pelasi pikkuveljeänsä Tom Pyattia vastaan ensimmäisen kerran. 23. joulukuuta Coyotes pelasi viimeisen pelinsä ennen joulutaukoa Anaheim Ducksia vastaan. Pyatt teki ottelun toisen maalin, joka oli hänen uransa 200. piste. Kauden lopulla Pyatt teki Gordie Howe -hattutempun Colorado Avalanchea vastaan tekemällä maalin, syöttämällä ja tappelemalla saman ottelun aikana. Coyotes voitti Coloradon 6-2 ja varmisti pudotuspelipaikan ensimmäisen kerran seitsemään vuoteen. Pyatt teki runkosarjassa 12 maalia ja 23 pistettä pelaamissaan 74 pelissä. Pudotuspeleissä hän teki maalin ja syötti yhden. Coyotes tippui ensimmäisellä kierroksella Detroit Red Wingsiä vastaan seitsemässä ottelussa.

21. kesäkuuta 2010 Pyatt teki kahden vuoden mittaisen ja kahden miljoonan dollarin arvoisen jatkosopimuksen. Toisella Coyotes -kaudellaan Pyatt onnistui tekemään maaleja useammin kuin ensimmäisellä kaudellaan. 20. joulukuuta 2010 Pittsburgh Penguinsille kärsityssä 6-1 -tappio-ottelussa Pyatt kärsi Pittsburghin Deryk Engellandin kanssa käydyn tappelun seurauksena ylävartalovamman, joka pakotti Coyotesin laittamaan hänet loukkaantuneiden listalle. Neljän sivussa ollun ottelun jälkeen Pyatt palasi Coyotesin kokoonpanoon uudenvuodenpäivän ottelussa St. Louis Bluesia vastaan.

3. heinäkuuta 2012 Pyatt teki New York Rangersin kanssa kaksivuotisen sopimuksen, josta sai 3.1 miljoonaa dollaria.

2. tammikuuta 2014 Pittsburgh Penguins poimi Pyattin waiver -listalta. Ensimmäisen maalinsa Pittsburghissa Pyatt teki 15. tammikuuta Washington Capitalsia vastaan. Loppukauden aikana hän teki vielä kolme maalia. Hän ei pelannut pudotuspeleissä.

24. heinäkuuta 2014 NHL-seurojen osoittaman kiinnostuksen oltua pientä, Pyatt siirtyi vapaana agenttina yhden vuoden mittaisella sopimuksella sveitsiläiseen NLA-joukkue Genève-Servette HC:hen.

Yksityiselämä
-------------

Taylor Pyattin isä on entinen NHL-pelaaja Nelson Pyatt. Taylorin kolme vuotta nuorempi veli Tom Pyatt on myös jääkiekkoilija.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2000–2001 | New York Islanders | NHL | 78 | 4 | 14 | 18 | 39 | - | - | - | - | - |
| 2001–2002 | Buffalo Sabres | NHL | 48 | 10 | 10 | 20 | 35 | - | - | - | - | - |
|  | Rochester Americans | AHL | 27 | 6 | 4 | 10 | 36 | - | - | - | - | - |
| 2002–2003 | Buffalo Sabres | NHL | 78 | 14 | 14 | 28 | 38 | - | - | - | - | - |
| 2003–2004 | Buffalo Sabres | NHL | 63 | 8 | 12 | 20 | 25 | - | - | - | - | - |
| 2004–2005 | Hammarby IF | Allsvenskan | 24 | 11 | 9 | 20 | 20 | - | - | - | - | - |
| 2005–2006 | Buffalo Sabres | NHL | 41 | 6 | 6 | 12 | 33 | 14 | 0 | 5 | 5 | 10 |
| 2006–2007 | Vancouver Canucks | NHL | 76 | 23 | 14 | 37 | 42 | 12 | 2 | 4 | 6 | 6 |
| 2007–2008 | Vancouver Canucks | NHL | 79 | 16 | 21 | 37 | 60 | - | - | - | - | - |
| 2008–2009 | Vancouver Canucks | NHL | 69 | 10 | 9 | 19 | 43 | 4 | 0 | 0 | 0 | 0 |
| 2009–2010 | Phoenix Coyotes | NHL | 74 | 12 | 11 | 23 | 39 | 7 | 1 | 1 | 2 | 2 |
| 2010–2011 | Phoenix Coyotes | NHL | 76 | 18 | 13 | 31 | 27 | 4 | 1 | 0 | 1 | 0 |
| 2011–2012 | Phoenix Coyotes | NHL | 73 | 9 | 10 | 19 | 23 | 16 | 4 | 2 | 6 | 2 |
| 2012–2013 | New York Rangers | NHL | 48 | 6 | 5 | 11 | 6 | 12 | 2 | 2 | 4 | 4 |
| 2013–2014 | New York Rangers | NHL | 22 | 0 | 1 | 1 | 10 | - | - | - | - | - |
|  | Pittsburgh Penguins | NHL | 34 | 4 | 0 | 4 | 10 | - | - | - | - | - |
| 13 kautta | yhteensä | NHL | 859 | 140 | 140 | 280 | 430 | 69 | 10 | 14 | 24 | 24 |

Lähteet
-------

* Taylor Pyatt The Internet Hockey Databasessa (englanniksi)
* Taylor Pyatt Eurohockey-sivustolla (englanniksi)
* Taylor Pyatt *Elite Prospects*. Everysport Media Group AB.  (englanniksi)

### Viitteet

1. ↑  HOCKEY; Pyatt Impresses Islanders  30.9.2000. New York Times. Viitattu 30.3.2015. (englanniksi)
2. ↑  Pyatt Helps Islanders End Skid  28.11.2000. Washington Post.  Arkistoitu 17.5.2011. Viitattu 30.3.2015. (englanniksi)
3. ↑  Pyatt doing just fine bulging the twine  26.10.2006. Vancouver Sun. Viitattu 30.3.2015. (englanniksi)
4. ↑  Canucks' Pyatt gets stitches, face shield  14.1.2008. Rogers Sportsnet.  Arkistoitu 20.1.2008. Viitattu 30.3.2015. (englanniksi)
5. ↑  Pyatt one bright light in dim result  19.1.2009. The Province. Viitattu 30.3.2015. (englanniksi)
6. ↑  Demitra out of Canucks lineup, Pyatt in  5.5.2009. CBC Sports. Viitattu 30.3.2015. (englanniksi)
7. ↑  Demitra and three other Canucks to go under the knife Vancouver Sun. Viitattu 30.3.2015. (englanniksi)
8. ↑  Hockey's dog days of summer  4.8.2009. CBC Sports. Viitattu 30.3.2015. (englanniksi)
9. ↑  Coyotes sign LW Taylor Pyatt  2.9.2009. ESPN.com. Viitattu 30.3.2015. (englanniksi)
10. ↑  Whither the kid Coyotes, Messier's future, and more notes  20.10.2009. Sports Illustrated. Viitattu 30.3.2015. (englanniksi)
11. ↑  Notes: Tippett has high hopes for Boedker  15.10.2009. The Arizona Republic. Viitattu 30.3.2015. (englanniksi)
12. ↑  Pyatt parents at Bell Centre for Tom vs. Taylor  25.10.2010. National Hockey League. Viitattu 30.3.2015. (englanniksi)
13. ↑  Coyotes' Ilya Bryzgalov shuts out Ducks  24.12.2009. USA Today. Viitattu 30.3.2015. (englanniksi)
14. ↑  Playoff bound: Coyotes clinch, then blast Avs  29.3.2010. Casa Grande Dispatch. Viitattu 30.3.2015. (englanniksi)
15. ↑  Red Wings bury Coyotes in Game 7  27.4.2010. CBC Sports. Viitattu 30.3.2015. (englanniksi)
16. ↑  Coyotes re-sign Pyatt to 2-year contract  21.6.2010. CBC Sports. Viitattu 30.3.2015. (englanniksi)
17. ↑  Phoenix Coyotes (15-10-7) at San Jose Sharks (18-11-5), 10:30 p.m. The News & Observer. Viitattu 30.3.2015. (englanniksi)[vanhentunut linkki]
18. ↑  Pyatt returns from injury Friday  1.1.2011. NBC Sports. Viitattu 30.3.2015. (englanniksi)[vanhentunut linkki]
19. ↑  Le quatrième étranger est Taylor Pyatt  24.7.2014. Genève-Servette HC. Viitattu 30.3.2015. (ranskaksi)

Aiheesta muualla
----------------

* Kuvia tai muita tiedostoja aiheesta **Taylor Pyatt** Wikimedia Commonsissa

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Taylor Pyatt